Broj: 15-03-34-2-27-2/2022

Datum: 5.1.2022. godine

Na osnovu člana 8. stav (2) Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13 i 93/17), člana 39. stav (3) Pravilnika o unutrašnjoj organizaciji Agencije za identifikacione dokumente, evidenciju i razmjenu podataka BiH broj: 15/01-02-2-1541/09 od 23.04.2009. godine i Pravilnika o izmjenama i dopunima pravilnika o unutrašnjoj organizaciji Agencije za identifikacione dokumente, evidenciju i razmjenu podataka BiH broj: 15-03/02-2-245/2017 od 02.10.2018. godine i Odluke o potrebi prijema zaposlenika u radni odnos na određeno vrijeme do povratka zaposlenice sa porodiljskog odsustva broj: 15-03-34-2-27/2022 od 05.01.2022. godine, Agencija za identifikacione dokumente, evidenciju i razmjenu podataka BiH raspisuje

**J A V N I O G L A S**

**za prijem zaposlenika u radni odnos na određeno vrijeme**

**do povratka zaposlenice sa porodiljskog odsustva**

**SEKTOR ZA FINANSIJSKE I PRAVNE POSLOVE**

*Odsjek za knjigovodstvene poslove i kontrolu*

**1/01 Referent - specijalist za blagajničko poslovanje**

**Opis radnih zadataka:** Vrši isplate gotovog novca putem blagajne Agencije na osnovu Kabinetno popunjenih putnih naloga, nota računa, odluka direktora i drugih zakonom predviđenih dokumenata, svakodnevni vrši zaključivanje blagajničkog izvještaja i sa pratećom dokumentacijom dostavlja na knjiženje, odgovoran je za poštovanje utvrđenog iznosa blagajničkog maksimuma, ispravnosti dokumentacije na osnovu koje vrši isplate i pravovremeno obezbjeđenje potrebnog iznosa sredstava u blagajni. Vrši druge poslove po potrebi.

**Vrsta poslova i stepen složenosti:** Računovodstveno - materijalni, jednostavniji.

**Posebni uslovi:** srednja stručna sprema (IV stepen) – završena srednja ekonomska škola ili gimnazija, najmanje šest (6) mjeseci radnog iskustva u struci, poznavanje rada na računaru i položen stručni upravni ispit.

**Mjesto rada:** Banja Luka

**Broj izvršilaca:** jedan (1) izvršilac.

**Napomena za sve kandidate:**

* Kanditat koji kao zaposlenik bude primljen u Agenciju za identifikacione dokumente, evidenciju i razmjenu podataka BiH zasnovat će radni odnos na određeno vrijeme do povratka zaposlenice sa porodiljskog odsustva, odnosno do 14.04.2022. godine,
* Odluku o izboru kandidata po ovom raspisanom javnom oglasu donosi direktor Agencije za identifikacione dokumente, evidenciju i razmjenu podataka BiH, na osnovu prijedloga komisije za izbor koja će razmotriti sve pristigle prijave i utvrditi redosljed kandidata u skladu sa uslovima javnog oglasa i pokazanim znanjem kandidata iz oblasti za koju se prima (stručno testiranje),
* Na kandidata koji ne dostavi uvjerenje o položenom stručnom upravnom ispitu, a bude postavljen na radno mjesto, primjenjuje se član 56. Zakona o radu u institucijama Bosne i Hercegovine.,
* Kandidat koji bude izabran, dužan je prije potpisivanja ugovora o radu dostaviti uvjerenje o da protiv kandidata nije pokrenut krivični postupak za krivično djelo za koje je predviđena kazna zatvora tri i više godina ili da mu nije izrečena zatvorska kazna za krivično djelo učinjeno s umišljajem u skladu s krivičnim zakonima u Bosni i Hercegovini (ne starije od tri mjeseca) i uvjerenje o radnoj sposobnosti (ljekarsko uvjerenje), kao dokaz da je fizički i psihički sposoban za obavljanje poslova radnog mjesta koje se oglašava(ne starije od 30 dana).

**Potrebni dokumenti:**

Uz prijavu koja treba sadržavati kratku biografiju i lične podatke (uz obavezne podatke za kontakt), kandidati trebaju dostaviti i originale ili ovjerene kopije sljedećih dokumenata:

1. svjedočanstvo – diplomu o stečenoj stručnoj spremi traženoj ovim javnim oglasom;
2. uvjerenje o državljanstvu (ne starije od šest mjeseci od dana izdavanja od strane nadležnog organa);
3. izjavu da niste obuhvaćeni odredbom člana IX. stav 1. Ustava Bosne i Hercegovine;
4. potvrde ili uvjerenja kao dokaza o traženom radnom iskustvu;
5. dokaz o poznavanju rada na računaru;
6. uvjerenje o položenom stručnom upravnom ispitu (nije obavezno, dostavlja se samo ukoliko kandidat isto posjeduje).

**Obratiti pažnju na sljedeća dokumenta koja ne treba dostavljati, jer ista ne mogu služiti kao valjan dokaz:**

* U pogledu dokazivanja državljanstva ne dostavljati kopiju lične karte, obavještenje da je uveden u evidenciju prebivališta – boravišta sa ličnim podacima (obrazac prijava/odjava), nevažeće uvjerenje o državljanstvu, odnosno, uvjerenje starije od šest mjeseci od dana izdavanja od strane nadležnog organa.
* U pogledu radnog iskustva ne dostavljati: radnu knjižicu jer ista ne može dokazati nijedan oblik radnog iskustva, može dokazati samo radni staž. Potvrde/uvjerenja kojima se dokazuje radni staž, takođe neće biti uzete u razmatranje, jer radni staž predstavlja samo vrijeme koje zaposlenik provede u radnom odnosu, isti ne može dokazati o kojoj vrsti radnog iskustva je riječ; ugovor o radu, ugovor o obavljanju privremenih i povremenih poslova, ugovor o djelu i dr. ugovore; rješenje ili odluku o zasnivanju/prestanku radnog odnosa - isti dokazuju samo početak/prestanak radnog angažmana i naziv radnog mjesta, ne i kontinuitet istog; sporazum, preporuke ili druge slične isprave ukoliko ne sadrže sve elemente potvrde/uvjerenja, uvjerenja izdata od strane nadležnog zavoda/fonda PIO/MIO o podacima registrovanim u matičnoj evidenciji bez potvrde nadležnog zavoda/fonda PIO/MIO gdje je navedena i razjašnjena šifra zanimanja. Takođe, ne dostavljati dokumenta koja ne sadrže elemente potvrde ili uvjerenja, odnosno dokumenta u kojima nije decidno navedeno sledeće: osnovne generalije, vrsta školske spreme u okviru radnog mjesta tj. stručna sprema predviđena za konkretno radno mjesto, naziv radnog mjesta, preciziran period radnog angažovanja, te ostalim relevantnim podacima za dokazivanje tražene vrste radnog iskustva. Pod radnim iskustvom podrazumijeva se radno iskustvo nakon stečene srednje školske spreme.
* U pogledu dokazivanja poznavanja rada na računaru, ne dostavljati potvrdu ili uvjerenje poslodavca gdje je lice bilo u radnom odnosu, kojom poslodavac potvrđuje znanje rada na računaru, jer isti nije registrovan za obavljanje te djelatnosti, te takvi dokazi nisu valjani. Ne dostavljati svjedočanstva o završenim razredima srednje škole.

**Sve tražene dokumente treba dostaviti najkasnije do 21.01.2022. godine, putem pošte preporučeno na adresu:**

**Agencija za identifikacione dokumente,**

**evidenciju i razmjenu podataka Bosne i Hercegovine**

**“Javni oglas za prijem zaposlenika u radni odnos na određeno vrijeme**

**do povratka zaposlenice sa porodiljskog odsustva "**

**(za Komisiju za izbor zaposlenika)**

**Kralja Petra I Karađorđevića 83A, 78000 Banja Luka**

**Nepotpune, neblagovremene i neuredne prijave, kao i prijave kandidata koji ne ispunjavaju uvjete oglasa, neće se uzimati u razmatranje.**